ຈີນໃຫ້ການຊ່ອຍເຫລືອ ແກ່ແຫລມຕາເວັນອອກ ຂອງອາຟຣິກາ
ຈີນປະກາດໃຫ້ການຊ່ອຍເຫລືອ ອາຫານປະເພດເມັດ ແລະເງິນສົດ ໃຫ້ແກ່ພວກປະເທດທີ່ປະສົບໄພແຫ້ງແລ້ງ ໃນແຫລມຕາເວັນອອກ ຂອງອາຟຣິກາ.
ຈີນປະກາດໃຫ້ການຊ່ອຍເຫລືອອາຫານປະເພດເມັດແລະເງິນສົດເປັນມູນຄ່າ 82 ລ້ານໂດ ລາ ເພື່ອຊ່ອຍບັນເທົາທຸກພວກປະສົບໄພແຫ້ງແລ້ງ ໃນແຫລມຕາເວັນອອກຂອງອາຟຣິ ກາ ໂດຍກ່າວວ່າເປັນການບໍລິຈາກເງິນກ້ອນໃຫຍ່ທີ່ສຸດທີ່ເຄີຍມີມານັບແຕ່ພັກຄອມມີວນິສ ຂຶ້ນຄອງອໍານາດໃນປີ 1949 ເປັນຕົ້ນມາ ອົງການຂ່າວຊິນຫົວຂອງທາງການຈີນກ່າວໃນວັນອາທິດວານນີ້ວ່າ ການສົ່ງເຂົ້າປາອາຫານ ບັນເທົາທຸກພາວະສຸກເສິນຖ້ຽວທໍາອິດໄດ້ອອກຈາກທ່າເຮືອ Tianjin ໄປໃນວັນທີ 2 ຕົ້ນ ເດືອນນີ້ ການບໍລິຈາກດັ່ງກ່າວແມ່ນຕໍ່າກວ່າຫລາຍຈາກຈໍານວນທີ່ທາງທະນາ ຄານໂລກໄດ້ໃຫ້ຮັບ ປາກໄວ້ ເພື່ອເພິ່ມການຊ່ອຍເຫລືອໃຫ້ແກ່ພວກປະເທດໃນພາກພື້ນທີ່ປະສົບກັບໄພແຫ້ງ ແລ້ງ ຂຶ້ນເປັນ 1,880 ລ້ານໂດລາ ຈາກຈໍານວນ 500 ລ້ານໂດລາທີ່ໄດ້ອະນຸມັດໄປແລ້ວ ນັ້ນ ສະຫະລັດອາເມຣິກາແມ່ນເປັນປະເທດດຽວ ທີ່ບໍລິຈາກໃຫ້ແກ່ຂົງເຂດດັ່ງກ່າວຫລາຍ ກວ່າໝູ່ ໂດຍໄດ້ໃຫ້ຄໍາໝັ້ນສັນຍາໄວ້ເກືອບ 650 ລ້ານໂດລານັ້ນ ເຖິງຢ່າງໃດກໍດີ ທ່ານ Yang Jiechi ລັດຖະມົນຕີຕ່າງປະເທດຈີນ ກ່າວໃນວັນເສົາຜ່ານ ມານີ້ທີ່ນະຄອນນີວຢອກວ່າ ການບໍລິຈາກໃນມູນຄ່າ 82 ລ້ານໂດລາຂອງຈີນນັ້ນ ແມ່ນ ຮວມທັງການຊ່ອຍເຫລືອດ້ານອາຫານປະເພດເມັດຈໍານວນໃຫຍ່ທີ່ສຸດຂອງຕົນ ນັບແຕ່ ການກໍ່ຕັ້ງຈີນສະໄໝໃໝ່ຂຶ້ນມາ